
Ibagsak ang pasista at papet 
na rehimeng Arroyo! 


Komiteng Tagpapagpagap ng Komiteng Sentral 
Partido Komunista ng Pilipinas 


ubos nang nawalan ng kredi- 
ER ang papet at pasis- 
tang naghaharing rehimeng 
Macapagal-Arroyo at ngayo'y nasa 
bingit ng pagbagsak. Desperado 
itong lumalaban at nagmamaniobra 
para iligtas ang sarili, mangunyapit 
sa kapangyarihan at patuloy na 
makapagpasasa sa mga pribilehiyo 
at kurakot. Pero habang nagma- 
matigas si Arroyo sa pagtatakip sa 
kanyang mga krimen at pananatili 
sa poder, lalong lumalawak at nag- 
aalab ang panawagan sa kanyang 
pagbibitiw, lumalaki ang biyak sa 
gabinete at naghaharing koalisyon, 
at lumalala ang paralisis sa gobyer- 
no. May mga makapangyarihang 
grupo ng malalaking burges 
kumprador na handa nang isakri- 
pisyo si Arroyo at nanawagan na 
rin ng kanyang pagbibitiw. 
Tumitindi ang ahitasyon at manio- 
brahan sa loob ng AFP at PNP. May 
mga senyales na nagpapahiwatig 
ng paghahanda ang US sa posibili- 
dad ng paglaglag nito kay Arroyo. 
Kaalinsabay, pumipiga pa rin ang 
US ng higit pang konsesyon mula 
sa naghihingalong rehimeng des- 
perado para sa suporta ng US. 
Habang hindi pa tunay na 
malakihan at makapangyarihan ang 
paghugos ng masa sa mga protesta 
sa lansangan, habang wala pang 
nakatayong kapani-paniwalang al- 


ternatiba—indibidwal o kolekti- 
bo—na makabibigkis sa pinakama- 
lapad na hanay ng mamamayang 
nagtatakwil sa rehimen, habang 
nakatindig pa ang mayoryang kon- 
trol ng koalisyong maka-Arroyo sa 
Kongreso na nakapagbibigay ng 
konstitusyunal na basbas sa rehi- 
men, at habang wala pang mala- 
king bitak sa kontrol ni Arroyo sa 
AFP at PNP—patuloy na makapag- 
gigiit ang pangkating Arroyo na 
manatili sa poder. Dahil hindi na 
uubra ang simpleng pagmamaang- 
maangan, hinahamon ni Arroyo 
ang oposisyon at mga nananawa- 
gan ng pagbibitiw na pumaloob sa 
proseso ng impeachment, bagay na 
nasa kontrol ng mayoryang Lakas- 
NPC-Kampi sa kongreso. Para 
makuha ang inisyatiba sa pulitika 
at tabunan ang usapin sa dayaan 
sa eleksyon, minamadali ni Arroyo 
at Speaker Jose de Venecia ang 
pag-amyenda sa konstitusyon at 
pagbabago sa anyo ng gubyerno. 
Bagamat pilit binabalutan ng 
repormismo, ang pananatili ni 
Arroyo sa poder ay maaari lamang 
sa pamamagitan ng pagpapatigas 
ng suporta sa kanya ng US at ng 
mga pwersang sagad-saring papet, 
pasista at reaksyunaryo sa buru- 
krasyang militar at sibil. Nagba- 
badya ito ng mga patakaran at 
palakad na mas masahol pang 


papet, pasista at antimasa. Sa 
kabilang banda, mangangahulugan 
din ito ng mas mabilis pang pag- 
kabulok ng sistemang malakolonyal 
at malapyudal. 

Sa desperasyong manatili sa 
poder, malaki rin ang posibilidad 
na gamitin ng pangkating Arroyo 
ang AFP at PNP sa mga pakanang 
“wag the dog"--gaya ng mga 
gawa-gawang pakana o atakeng 
terorista para bigyang-matwid ang 
malawakang panunupil sa kilusang 
masa at mga pwersang anti-Arroyo. 

Wastong pinaiigting ng mga 
progresibong pwersa ang pakikiba- 
ka para pabagsakin ang papet at 
pasistang naghaharing rehimeng 
Macapagal-Arroyo sa pamamagitan 
ng pagpapatalsik o pagbibitiw. 
Mahigpit itong hinihingi ng masa 
ng sambayanang labis na pinahihi- 
rapan ng rehimeng sunud-sunuran 
sa mga dayuhang imperyalista, 
abusado sa mga karapatang-tao, 
anti-manggagawa, anti-magsasaka, 
at bulok. Sa harap ng nagngangalit 
na krisis sa pulitika at ekonomya, 
dapat mapangahas na pamunuan 
ang malawak na masa para 
pabagsakin ang papet at pasistang 
rehimen at itaguyod ang mga 
adhikaing pambansa at demo- 
kratiko. 

Mabilis na gumugulong ang 
mga protesta at panawagan para sa 


pagpapatalsik. Pero kailangang 
ilang ulit pang palawakin at 
palakasin ang mga ito. Kailangan 
ding gawin ito nang mabilisan. 
Obligadong ituluy-tuloy ang bwelo 
ng mga protestang masa para lalo 
pang mapatindi ang presyur ng 
publiko sa rehimeng Arroyo at 
maengganyo ang paglaban ng 
papalawak nang papalawak na 
hanay ng karaniwang mamamayan. 
Bukod sa pagtitipon sa lansangan 
ng papalaking bilang ng mama- 
mayan, ang kilusang protesta at 
panawagan sa pagpapatalsik ay 
kailangang mabilis na palawakin pa 
sa mga sektor, laluna sa hanay ng 
batayang masa at sa mga maim- 
pluwensya sa opinyong publiko, sa 
pambansang saklaw at sa mga 
rehiyon. 

Mahigpit na magkaugnay ang 
pagpapalaki ng kilusang protesta 
at pagbubuo ng pinakamalapad na 
nagkakaisang prente para sa pag- 
papabagsak sa papet at pasistang 
rehimen. Ito ay isang taktikal na 
alyansa sa pagitan ng mga progre- 
sibong pwersa at pinakamalapad na 
hanay ng mga pwersang lumalaban 
at nagtatakwil sa naghaharing 
rehimen, batay sa pagtataguyod ng 
pagpapatalsik at mga pinakasali- 
gang prinsipyong pambansa at 
demokratiko ng sambayanang Pili- 
pino. Pangunahing layunin nito 
ang pag-engganyo sa paglahok at 
pagsuporta sa kilusang pagpa- 
patalsik ng lahat ng pwedeng ma- 
kabig at ang pagpapalakas ng iba't 
ibang anyo ng protesta at paki- 
kibakang masa. 

Ang lundo ng kilusan at paki- 
kibaka para sa pagpapatalsik ay 
nasa mga larangan at pakikibakang 
ligal at di-armado. Pero esensyal 
ang pagpapaigting ng mga taktikal 
na opensiba ng BHB sa buong 
kapuluan sa kasalukuyang sitwa- 
syon at sa pakikibaka para ibagsak 
ang papet at pasistang rehimen. 
Ito ay karampatang ganti sa iba- 
yong pagpapaigting ng rehimen sa 

mga pagpapahirap sa ekonomya, 
pasistang terorismo at dayuhang 
interbensyong militar. Kinakai- 
langan din ito para puntiryahin at 
pahinain ang paghawak ng pang- 
kating Arroyo sa AFP at PNP, at 
para ipakita na ang sitwasyon ay 
humulagpos na sa pagkontrol ng 
rehimen. 

Sa tuwiran at di tuwirang 
paraan, dapat iugnay at ikoordina 
sa pakikibaka para sa pagpapatal- 
sik ang iba pang partikular na mga 
pakikibakang pang-ekonomya at 
pampulitika, sektoral at lokal. 
Dapat magpalakas at magpalawak 
sa nasasaklaw at suportang tinata- 
masa ng isa't isa ang pakikibaka 
para sa pagpapatalsik at mga par- 
tikular na pakikibakang pang-eko- 
nomya at pampulitika ng mga sek- 
tor at teritoryo. 

Sa pagbubuo ng malapad na 
nagkakaisang prente, kailangang 
harapin at resolbahin ang ilang 
usapin: 

Una, pinakamainam na ang pro- 
grama ng malawak na nagkakaisang 
prente ay nagdadala ng mga sali- 
gang prinsipyong pambansa at 
demokratiko. Kailangan ito para 
mapalawak ang saklaw ng 
mapagkakaisa at mapakikilos at 
upang maituon ang kalakhang 
pansin ng pinakamarami sa pagpa- 
paigting ng aktwal na pakikibaka 
para sa pagpapatalsik. Ang mga 
lalamnin ng programa ay maaari 
pang palawigin habang sumusu- 
long ang pakikibaka at depende sa 
pangangailangan. Kabilang sa mga 
prinsipyong ito ang: 

pPagtataguyod sa pamban- 

sang soberanya 

pReporma sa lupa at pam- 

bansang industriyalisasyon 

p Makabayan at siyentipikong 

kultura 

pIndependyenteng pataka- 

rang panlabas para sa kaun- 

laran at pandaigdigang kapa- 
yapaan laban sa agresyon 


Sa pagpapatalsik kay Arroyo, 
maaaring itayo ng malawak na 
nagkakaisang prente ang isang 
rebolusyonaryong konsehong tran- 
sisyon (revolutionary transition 
council). Maaaring ang konsehong 
ito ang magpatawag ng eleksyon 
makaraan ang anim na buwan o 
maitatakdang maikling panahon, at 
mangunguna sa pagbubuo ng pro- 
gresibo at demokratikong konsti- 
tusyon. 

Pangalawa, habang sumusulong 
at umiigting ang pakikibaka, 
lalakas ang pangangailangan sa 
pormal na alyansang kikilanling 
pinuno ng malawak na hanay na 
lumalaban sa naghaharing rehi- 
men. Batay sa aktwal na pagtutu- 
lungan sa pakikibaka para sa pag- 
papatalsik, umiiral na ang malapad 
ng nagkakaisang prente bagamat 
wala pa itong pormal na organisas- 
yon. Ang koordinasyon at pagtutu- 
lungan ay ginagawa sa pamamagi- 
tan ng kumbinasyon ng mga 
ugnayang bilateral at multilateral 
na nakatuon sa pagtutulungan sa 
mga partikular na proyekto at 
aktibidad. 

Maaaring pumasok ang mga 
progresibong pwersa sa pormal na 
pakikipag-alyansa sa oposisyong 
pulitikal, kung saan maaaring 
makasama ang mga maka-Estrada 
at iba pang reaksyunaryong anti- 
Arroyo, habang mas nagiging pus- 
pusan at pukpukan ang paglaban 
nila sa naghaharing rehimen. Sa 
gayon, matingkad na mangi- 
ngibabaw ang pagtutulungan sa 
paglaban sa komun na kaaway sa 
kasalukuyan at mailulugar ang anu- 
mang patuloy na usapin kaugnay 
ng labanan noong Edsa 2. Pormal 
man o hindi ang nagkakaisang 
prente, kailangang pangalagaan ng 
mga progresibong pwersa ang kani- 
lang sariling pampulitikang identi- 
dad. 

Pangatlo, kailangang mabuo 
ang maraming andana ng mga 
alyansang sektoral at teritoryal 

para tunay na palaparin ang 
nagkakaisang prente. Nasa mga 
progresibong pwersa ang inisyatiba 
sa pagbubuo ng mga alyansang ito 
sa maraming sektor at lokalidad. 
Ang pagkapal at paglawak ng mga 
alyansang ito ay kontra-balanse 
din sa anumang maaaring kulang 
pa sa nagkakaisang prente sa pam- 
bansang antas. Maaaring buuin ang 
mga alyansang Resign na ka- 
singlapad o higit pa sa inabot 
noong Estrada Resign Movement. 
Pang-apat, wasto ang patuloy 
na pag-iwas ng mga progresibong 
pwersa na makipag-alyansa sa mga 
nagtaksil at rebisyunista na tuluy- 
tuloy na nagkakalat ng mga lasong 
mapanira laban sa Marxismo- 
Leninismo-Maoismo, laban sa 
Partido at laban sa BHB. Gaya ng 
dati, ang pagdalo o pagpirma nila 
sa isang mas masaklaw na 
aktibidad o alyansa ay hindi 

pumipigil sa mga progresibong 
pwersa na lumahok sa mga iyon sa 
layuning abutin ang mas malawak 
na hanay kahit naroon at 
nakatatawag ng pansin ang mga 
rebisyunista. Sa gayong mga 
pagkakataon, iniiwasan lamang ng 
mga progresibong pwersa na mag- 
bigay ng maling impresyon na 
napakalaki o tampok ang papel ng 
mga taksil at rebisyunista. 
Kumukulo at lubhang pabagu- 
bago ang sitwasyon. Kailangang 
matamang subaybayan ang mga 
pangyayari at magmatyag sa mga 
bigla at hindi inaasahang mga 
pihit sa sitwasyon. Habang 
mapangahas na pinaiigting ang 
mga pakikibaka at nagpupursigi 
tungo sa positibong pagsulong, 
kailangang maging alerto palagi 
dahil napakaigting ng paksyunal 
na maniobrahan at labanan ng 
mga rekasyunaryo. Dapat maghan- 


da sa posibilidad ng mga biglaang 
pagbaligtad ng mga hindi maaasa- 
hang alyado, mga biglaang 
aregluhang lingid sa taumbayan, 
gayundin ng mga biglaang pasis- 
tang pag-atake sa mga progresibo. 
Mas malawak at mas malakas ang 
kilusang masa, mas malakas ang 
inisyatiba ng mga progresibo at 
mas nasa bentaheng pusisyon sila 
sa pagharap sa mga biglaan at 
kahit mga negatibong pihit sa sit- 
wasyon. 
Anuman ang mangyari sa 
paksyunal na labanan ng mga 
reaksyunaryo, magpapatuloy ang 
pagkabulok ng sistemang mala- 
kolonyal at malapyudal at magpap- 
atuloy ang maigting na hangad ng 
malawak na masa sa pundamental 
na pagbabago habang hindi nalu- 
lutas ang mga kumukulong punda- 
mental na kontradiksyong pam- 
bansa at panlipunan. JAB 


